Има активно участие в бойните действия на Тихоокеанския театър на военните действия през Втората световна война в първата половина на 1942 г. в състава на 5-а дивизия крайцери участва в превземането на Филипините и Нидерландска Индия. В сражението в Яванско море, на 27 февруари 1942 г., е флагман на адмирал Такаги, потопява с торпеда холандския крайцер „Ява“. Участва и във Второто сражение в Яванско море от 1 март. От пролетта на 1942 г. е флагман на Пети флот, това си качество участва в Алеутската операция, провеждането на конвои до Ату и Киски, сраженията при Командорските острови и в залива Лейте. На 5 ноември 1944 г. „Начи“ е потопен в Манилския залив от палубната авиация на американските самолетоносачи „Лексингтън“ и „Тикондерога“.